Paġna Il-marka taz-zekka ta' Utrecht (Merkurju bil-bakketta) tinsab fuq ix-xellug flimkien mal-marka tal-mastru taz-zekka Belġjan (l-arma tal-muniċipalità ta' Herzele). Il-marka tas-sena 2018 u l-kodiċi tal-pajjiż BE jinsabu fuq ix-xellug kif ukoll, l-istess bħall-inizjali LL tad-disinjatur tal-munita, Luc Luycx. Fuq wara hemm awditorju, li huwa referenza għall-istudenti. Iċ-ċirku ta' barra tal-munita juri t-12-il stilla tal-bandiera Ewropea. In-numru ta' reġistrazzjoni tad-deportazzjoni tagħha jidher fuq għonqha. L-isfond juri lill-Parlament Ewropew li fuqu hemm miktuba isimha, id-dati ewlenin, l-indikazzjoni tal-pajjiż "RF", is-sena tal-ħruġ "2018" u l-marki taż-żekka. Iċ-ċirku ta' barra tal-munita juri t-12-il stilla tal-bandiera Ewropea. Il-Membri tal-Awtorità ta' Sorveljanza tal-EFTA għandhom jaġixxu b'mod kolleġġjali skont dawn ir-regoli u, b'dan il-mod, jikkostitwixxu l-Kulleġġ. Il-funzjonament tal-Awtorità għandu jkunu rregolat mill-prinċipju tal-kolleġġjalità, abbażi tal-parteċipazzjoni ugwali tal-Membri tal-Kulleġġ fl-adozzjoni tad-deċiżjonijiet. Id-deċiżjonijiet għandhom ikunu s-suġġett ta' deliberazzjoni kollettiva u l-Membri kollha tal-Kulleġġ għandhom iġorru responsabbiltà kollettiva għad-deċiżjonijiet kollha adottati. Il-President għandu jkun fuq nett fl-ordni tal-protokoll tal-Kulleġġ, segwit mill-Membri skont iż-żmien kemm ikunu ilhom iservu. Il-membri bl-istess żmien ta' servizz għandhom jieħdu preċedenza skont l-età tagħhom. Il-President għandu jirrappreżenta pubblikament lill-Awtorità bħala tali filwaqt li jirrispetta l-prinċipju tal-kolleġġjalità. Il-President għandu jissorvelja l-amministrazzjoni tal-Awtorità u għandu s-setgħa li jidħol f'kuntratti u jorbot mod ieħor lill-Awtorità biex din tkun tista' tiffunzjona, mingħajr madankollu ma jkun hemm effett fuq is-setgħat u l-funzjonijiet mogħtija lill-Awtorità mill-Ftehim taż-ŻEE u l-Ftehim bejn l-Istati tal-EFTA dwar l-istabbiliment ta' Awtorità ta' Sorveljanza u ta' Qorti tal-Ġustizzja ("SCA"), u b'mod partikolari l-Artikolu 5 SCA. Il-President għandu jżomm lill-Kulleġġ aġġornat dwar l-approċċ ġenerali tiegħu kif ukoll dwar kwistjonijiet individwali li jolqtu lill-Membri l-oħra tal-Kulleġġ. Hu għandu jaġixxi b'attenzjoni tal-fehmiet espressi mill-Membri l-oħra tal-Kulleġġ u f'konformità mal-linji gwida, il-politiki u l-proċeduri stabbiliti mill-Kulleġġ skont l-Artikolu 16. Il-Kulleġġ għandu jassenja lil kull Membru responsabbiltà għall-preparazzjoni u l-implimentazzjoni tad-deċiżjonijiet tiegħu f'oqsma partikolari tal-Ftehim taż-ŻEE ("portafolli"). Il-Membri għandhom regolarment jirrapportaw u jagħmlu proposti lill-Kulleġġ dwar il-politika ta' infurzar fl-oqsma li fihom ikollhom responsabbiltà u għandhom imexxu l-komunikazzjoni pubblika tal-Awtorità f'dawk l-oqsma. Il-portafolli għandhom jiġu assenjati b'kunsens mal-ħatra ta' Membru tal-Kulleġġ ġdid, jew ta' għadd minnhom. Il-ħatra għandha tiġi eżaminata mill-ġdid mill-anqas kull sentejn, jew wara li ssir talba minn Membru tal-Kulleġġ. Jekk ma jintlaħaq l-ebda kunsens, il-ħatra tibqa' bla mittiefsa, bil-Membri jżommu l-portafolli eżistenti tagħhom jew jieħdu f'idejhom dawk assenjati lill-predeċessur tagħhom (il-Membru tal-Kulleġġ li l-ħatra tiegħu kienet ġiet preċedentement proposta mill-Gvern tal-istess Stat tal-EFTA). Fit-twettiq tal-funzjonijiet tiegħu, il-Kulleġġ għandu jkun assistit minn erba' dipartimenti, jiġifieri dak tal-Affarijiet tas-Suq Intern, tal-Kompetizzjoni u l-Għajnuna Statali, tal-Affarijiet Legali u Eżekuttivi u tal-Amministrazzjoni. Id-dipartimenti għandhom jaħdmu f'kooperazzjoni mill-qrib bejniethom. Kull wieħed mid-dipartimenti għandu jitmexxa minn Direttur, li għandu jinħatar mill-Kunsill, u jkun responsabbli lejh b'mod ġenerali għall-azzjonijiet tad-dipartiment tiegħu. Id-Diretturi għandhom jimmaniġġjaw id-dipartimenti tagħhom f'konformità ma' kwalunkwe politika, proċedura u linja gwida stabbiliti mill-Kulleġġ u għandhom jirrapportaw lill-Kulleġġ regolarment kif mitlub. Fejn ir-responsabbiltà għall-preparazzjoni u l-implimentazzjoni ta' deċiżjonijiet f'oqsma partikolari tal-Ftehim taż-ŻEE tkun ġiet assenjata lil xi Membru partikolari tal-Kulleġġ, id-Direttur ikkonċernat għandu jieħu l-istruzzjonijiet tiegħu minngħand dak il-Membru. Qabel ma jippreżenta proposta għal deċiżjoni mill-Kulleġġ, id-dipartiment li jkun ħejja l-proposta għandu jikkonsulta d-dipartimenti l-oħra kollha li jkunu kkonċernati bil-kwistjoni. Id-Direttur tal-Affarijiet Legali u Eżekuttivi għandu jiġi kkonsultat dwar proposti għal strumenti legali u miżuri li jista' jkollhom implikazzjoni ġuridika. Id-Direttur tal-Amministrazzjoni għandu jiġi kkonsultat dwar proposti li jistgħu jaffettwaw l-amministrazzjoni tal-Awtorità, b'mod partikolari minħabba implikazzjonijiet li jolqtu l-ġestjoni tar-riżorsi umani jew il-baġit. Kwalunkwe nuqqas ta' qbil bejn id-dipartimenti għandu jiġi rreġistrat meta l-proposta tiġi ppreżentata lill-Kulleġġ. Il-Kulleġġ jista' jistabbilixxi gruppi ta' ħidma interdipartimentali kif ukoll strutturi oħra li jittrattaw kwistjonijiet partikolari. Huwa għandu jaħtar il-president ta' kwalunkwe grupp bħal dan u jiddetermina l-mandat u l-metodu ta' ħidma tal-grupp. Jekk il-President ma jkunx jista' jeżerċita l-funzjonijiet tiegħu, dawn il-funzjonijiet għandhom ikunu eżerċitati, matul l-ewwel sitt xhur tas-sena, mit-tieni l-aktar Membru anzjan fl-ordni ta' protokoll u, matul it-tieni sitt xhur tas-sena, permezz tat-tielet l-aktar Membru anzjan. Dan għandu jinkludi l-eżerċizzju tal-funzjonijiet li jmissu lill-President fil-kapaċità tiegħu bħala Membru tal-Kulleġġ. Jekk Membru tal-Kulleġġ ma jkunx jista' jeżerċita l-funzjonijiet tiegħu, dawn il-funzjonijiet għandhom ikunu eżerċitati minn dak il-Membru li jkun jiġi warajh fl-ordni ta' protokoll jew, fil-każ tal-anqas Membru anzjan, mill-Membru li jiġi eżatt qablu, li jkun jista' jeżerċita l-funzjonijiet tiegħu. Meta Direttur ma jkunx jista' jeżerċita l-funzjonijiet tiegħu, dawn il-funzjonijiet għandhom ikunu eżerċitati minn uffiċjali taħtu skont l-ordni stabbilita mid-Direttur. Id-Diretturi għandhom jinfurmaw lid-Direttur tal-Affarijiet Legali u Eżekuttivi bl-ordni applikabbli. Bla ħsara għall-Artikolu 9(3) SCA, meta Membru tal-Kulleġġ iqis li, sabiex ma jinxteħtux dubji fuq l-indipendenza tal-Awtorità, ikun opportun għalih li ma jeħux sehem fid-deliberazzjonijiet jew deċiżjonijiet, kollha jew parti minnhom, rigward xi materja partikolari, huwa jista' jirrikuża ruħu. Il-Membru tal-Kulleġġ, f'dak il-każ, għandu jinforma lid-Direttur tal-Affarijiet Legali u Eżekuttivi bid-deċiżjoni tiegħu. Id-Direttur tal-Affarijiet Legali u Eżekuttivi għandu minnufih jinforma lill-Membri l-oħra tal-Kulleġġ kif ukoll lil kwalunkwe membru tal-persunal ikkonċernat, u għandu jieħu l-miżuri kollha meħtieġa biex jara li l-Membru tal-Kulleġġ li jkun irrikuża ruħu ma jkunx aktar involut fil-kwistjoni kkonċernata. Fl-eżerċizzju tas-setgħat u l-funzjonijiet mogħtija lill-Awtorità bil-Ftehim taż-ŻEE u l-SCA, b'mod partikolari l-Artikolu 5 SCA, l-Awtorità għandha tieħu deċiżjonijiet: waqt laqgħat tal-Kulleġġ skont l-Artikoli 8-11; permezz ta' proċedura bil-miktub skont l-Artikolu 12; permezz ta' delegazzjoni skont l-Artikolu 13. Il-laqgħat tal-Kulleġġ għandhom jissejħu mill-President. Bħala regola ġenerali, il-Kulleġġ għandu jiltaqa' darba fil-ġimgħa. Għandhom isiru laqgħat addizzjonali kull meta jkun meħtieġ. Il-laqgħat għandhom ikunu mmexxija mill-President. Żewġ Membri preżenti għandhom jikkostitwixxu kworum. Biex tkun tista' tiġi adottata deċiżjoni għandu jkun hemm bżonn ta' mill-anqas żewġ voti favuriha. Il-President għandu joħroġ abbozz ta' aġenda għal kull laqgħa. Kwalunkwe punt imressaq minn xi Membru għall-inklużjoni għandu jitqiegħed fl-abbozz ta' aġenda. Bl-istess mod, kwalunkwe punt li jkun għadu pendenti għal aktar minn sitt xhur wara l-approvazzjoni mid-Direttur tal-Affarijiet Legali u Eżekuttivi għandu jitqiegħdu fl-abbozz ta' aġenda. Sakemm ma jkunx deċiż mod ieħor, l-abbozz ta' aġenda u d-dokumenti neċessarji għall-ħidma għandhom jitqassmu lill-Membri tal-inqas tlett ijiem ta' xogħol qabel il-ġurnata tal-laqgħa. Jekk jintalab minn xi Membru, id-diskussjoni rigward xi punt fuq l-abbozz ta' aġenda għandha tiġi differita, darba b'laqgħa waħda, sakemm dan id-differiment, minħabba limiti ta' żmien vinkolanti, ma jimpedixxix lill-Kulleġġ milli jieħu deċiżjoni effettiva fuq din il-kwistjoni. Il-Kulleġġ jista' jiddeċiedi unanimament, bil-kunsens espliċitu ta' kwalunkwe Membru tal-Kulleġġ li ma jkunx jista' jattendi, biex jiddiskuti u jiddeċiedi fuq kwistjoni li ma tkunx fuq l-abbozz ta' aġenda jew li fir-rigward tagħha d-dokumenti ta' ħidma neċessarji jkunu tqassmu wara l-limitu ta' żmien stipulat. Il-Kulleġġ, li quddiemu jkollu l-abbozz ta' aġenda, u kwalunkwe talbiet għal emendi tagħha, għandu japprova l-aġenda waqt il-laqgħa. Il-laqgħat tal-Kulleġġ m'għandhomx isiru fil-pubbliku. Id-deliberazzjonijiet għandhom ikunu, u jibqgħu, kunfidenzjali. Id-Direttur tal-Affarijiet Legali u Eżekuttivi għandu jattendi l-laqgħat kollha. Id-Diretturi tad-dipartimenti responsabbli mit-tħejjija tal-abbozzi ta' deċiżjonijiet inklużi fl-abbozz ta' aġenda għandhom jattendu l-laqgħat, u Diretturi oħra jistgħu jattenduhom, sakemm il-Kulleġġ ma jiddeċidix mod ieħor. Il-President jista', fuq inizjattiva tiegħu stess jew fuq talba ta' Membru, jistieden lil ċerti uffiċjali tal-Awtorità biex jattendu xi laqgħa, jew parti minnha, u li jitkellmu. Meta l-Awtorità tkun obbligata, jew tkun impenjat lilha nnifisha, li tippermetti lil rappreżentanti minn xi istituzzjoni, aġenzija jew xi korp ieħor li jkunu preżenti fil-laqgħat tal-Kulleġġ meta jkunu adottati ċerti tipi ta' deċiżjonijiet, dik l-istituzzjoni, aġenzija jew entità oħra għandha tiġi mistiedna biex tkun rappreżentata f'kull laqgħa bħal din jew fil-parti rilevanti tagħha. Il-Kulleġġ jista' jistieden lil kwalunkwe persuna oħra biex tattendi xi laqgħa jew parti minnha u li titkellem. Għandhom jittieħdu l-minuti tal-laqgħat kollha tal-Kulleġġ. Il-minuti għandhom jiġu awtentikati bil-firma tal-President u kontrofirmati mid-Direttur tal-Affarijiet Legali u Eżekuttivi. Fuq proposta ta' xi Membru, il-Kulleġġ jista' jieħu deċiżjoni permezz ta' proċedura bil-miktub. Kull Membru jista', matul il-proċedura bil-miktub, jitlob li l-proposta tiġi diskussa waqt laqgħa tal-Kulleġġ. F'każ bħal dan, il-kwistjoni għandha titqiegħed fl-abbozz ta' aġenda tal-laqgħa tal-Kulleġġ li tkun jmiss. It-test tad-deċiżjoni proposta għandu jitqassam lill-Membri kollha b'indikazzjoni ta' data proposta ta' adozzjoni. Għandu jitqies li l-Kulleġġ ikun laħaq qbil dwar il-proposta fid-data proposta, sakemm jew id-data proposta tkun tal-anqas tlett ijiem tax-xogħol wara t-tqassim tal-proposta, ikun stabbilit li d-distribuzzjoni tkun magħrufa mal-Membri kollha tal-Kulleġġ, mill-inqas żewġ Membri tal-Kulleġġ ikunu esprimew l-approvazzjoni tagħhom tal-proposta, u ma tkun saret l-ebda talba li l-proposta tiġi diskussa f'laqgħa tal-Kulleġġ, jew inkella il-Membri kollha tal-Kulleġġ ikunu esprimew l-approvazzjoni tagħhom. Id-Deċiżjoni għandha tiġi rreġistrata fil-minuti tal-laqgħa tal-Kulleġġ li tkun tmiss. Bla ħsara għall-prinċipju li r-responsabbiltà kolleġġjali tiġi rispettata b'mod sħiħ, il-Kulleġġ jista' jagħti s-setgħa lil xi Membru tal-Kulleġġ biex jieħu, f'ismu u suġġett għall-kontroll tiegħu, deċiżjonijiet ċirkoskritti b'mod ċar fl-oqsma li għalihom ikunu ġew assenjati responsabbiltà skont l-Artikolu 3 u biex jadottaw it-test definittiv ta' xi deċiżjoni li s-sustanza tagħha tkun ġiet stabbilita mill-Kulleġġ. Matul perjodi meta ma jkunx hemm għadd suffiċjenti ta' Membri tal-Kulleġġ biex jiġi kkostitwit kworum, Membru tal-Kulleġġ wieħed, jew aktar, jistgħu jiġu awtorizzati jieħdu kwalunkwe deċiżjoni urġenti li tista' tkun neċessarja. L-uffiċjali jistgħu jingħataw is-setgħa li jieħdu miżuri ċirkoskritti b'mod ċar li jolqtu l-ġestjoni jew l-amministrazzjoni. Minkejja kwalunkwe delega ta' setgħat deċiżjonali, il-Kulleġġ fi kwalunkwe każ jirriżerva d-dritt li jieħu kwalunkwe deċiżjoni huwa stess. Barra minn hekk, il-Membru tal-Kulleġġ responsabbli jista' jiddeċiedi li ma jeżerċitax is-setgħat iddelegati u jista' minflok jirreferi l-adozzjoni tad-deċiżjoni lill-Kulleġġ sħiħ. Id-deċiżjonijiet identifikati minn xi Membru tal-Kulleġġ bħala li jkunu ta' importanza jew interess partikulari għandhom fi kwalunkwe każ jiġu riferuti lill-Kulleġġ sħiħ. Id-Direttur tal-Affarijiet Legali u Eżekuttivi għandu jinforma b'mod regolari lill-Kulleġġ bid-deċiżjonijiet adottati skont is-setgħat mogħtija permezz ta' deċiżjoni ta' delega, u jara li dawn jiġu nnutati waqt laqgħa tal-Kulleġġ. Is-setgħat mogħtija skont dan l-artikolu għandhom jiġu eżerċitati biss bl-approvazzjoni tad-Direttur tal-Affarijiet Legali u Eżekuttivi u ma jistgħux jiġu sottodelegati, ħlief sa fejn previst b'mod espliċitu fid-deċiżjoni ta' delega. Id-Direttur tal-Affarijiet Legali u Eżekuttivi għandu jassisti lill-President fil-preparazzjoni tal-laqgħat tal-Kulleġġ, fl-implimentazzjoni tal-proċeduri ta' teħid ta' deċiżjonijiet u jara li, fejn applikabbli, issir il-komunikazzjoni u l-pubblikazzjoni tad-deċiżjonijiet tal-Awtorità. Għal dan il-għan, huwa għandu jiżgura li jkun hemm konformità mar-regoli dwar it-tħejjija u l-preżentazzjoni ta' dokumenti li l-Membri għandhom jikkunsidraw u għandu, fejn ikun applikabbli, jieħu l-passi meħtieġa biex jara li jkun hemm notifika uffiċjali ta' deċiżjonijiet tal-Awtorità u l-pubblikazzjoni tagħhom fit-Taqsima taż-ŻEE u fis-Suppliment taż-ŻEE tal-Ġurnal Uffiċjali tal-Unjoni Ewropea. L-istrumenti legali adottati mill-Kulleġġ, waqt laqgħa jew permezz ta' proċedura bil-miktub għandhom jiġu awtentikati fil-lingwa jew lingwi li fihom għandhom ikunu awtentiċi bil-firma tal-President u l-kontrofirma tad-Direttur tal-Affarijiet Legali u Eżekuttivi. L-istrumenti legali adottati permezz ta' proċedura ta' delega għandhom jiġu awtentikati fil-lingwa jew lingwi li fihom għandhom ikunu awtentiċi bil-firma tal-Membru li jkollu dik is-setgħa, u l-kontrofirma tad-Direttur tal-Affarijiet Legali u Eżekuttivi. F'każijiet ċirkoskritti meta uffiċjal ikun ingħata s-setgħa li jadotta strumenti legali, dawn ikunu awtentikati bis-sempliċi firma ta' dak l-uffiċjal. Kull meta jkun possibbli għandhom jintużaw firem elettroniċi. Id-deċiżjonijiet ta' ġestjoni u amministrattivi tal-Awtorità rigward il-ħatra ta' uffiċjali, il-konklużjoni ta' kuntratti u kwistjonijiet oħra li m'għandhomx impatt fuq is-setgħat u l-funzjonijiet mogħtija lill-Awtorità bil-Ftehim ŻEE u l-SCA, u b'mod partikolari l-Artikolu 5 SCA, għandhom jittieħdu mid-Direttur kompetenti taħt l-awtorità tal-President u skont il-politiki, il-proċeduri u l-linji gwida stabbiliti mill-Kulleġġ. Kull deċiżjoni rigward il-ġestjoni u l-amministrazzjoni tal-Awtorità li jista' jkollhom impatt fuq l-abbiltà tal-Awtorità li tiżgura l-funzjonament kif xieraq tal-Ftehim taż-ŻEE, bħall-ħatra ta' Diretturi, kif ukoll kull tibdil fl-istruttura, l-allokazzjoni tar-riżorsi jew ir-responsabbiltajiet rispettivi tad-dipartimenti tal-Awtorità għandha tittieħed biss mill-Kulleġġ kollu kemm hu li jaġixxi b'kunsens. Id-Diretturi għandhom ikunu responsabbli lejn il-Kulleġġ għad-deċiżjonijiet tagħhom u jirrapportaw lill-Kulleġġ kollu kemm hu meta jintalbu. Il-Kulleġġ għandu, skont kif ikun meħtieġ, jistabbilixxi regoli, linji gwida, politiki u proċeduri biex jingħata effett lil dawn ir-Regoli ta' Proċedura u biex jipprovdi direzzjoni għall-ġestjoni u l-amministrazzjoni tal-Awtorità b'mod ġenerali. Il-President għandu jlaqqa' Laqgħat ta' Ġestjoni kull tant żmien li matulhom id-Diretturi jirrapportaw lill-Kulleġġ u jirċievu gwida mingħandu, dwar il-ġestjoni u l-funzjonament tad-dipartimenti tagħhom. Id-Diretturi għandhom jikkonsultaw regolarment lid-Direttur Amministrattiv rigward il-ġestjoni tad-dipartimenti tagħhom fir-rigward ta' kwistjonijiet li jolqtu r-riżorsi umani, dawk finanzjarji, dwar it-teknoloġija tal-informatika, is-sigurtà kif ukoll materji amministrattivi oħra. Dawn ir-Regoli ta' Proċedura għandhom jidħlu fis-seħħ fl-1 ta' Jannar 2018. Ir-Regoli ta' Proċedura tat-7 ta' Jannar 1994, kif emendati, huma b'dan imħassra u sostitwiti simultanjament mad-dħul fis-seħħ ta' dawn ir-Regoli ta' Proċedura. Id-deċiżjonijiet kollha adottati skont ir-Regoli tal-Proċedura preċedenti għandhom jibqgħu bla mittiefsa. Id-Direttorat Ġenerali għan-Netwerks tal-Komunikazzjonijiet, il-Kontenut u t-Teknoloġija tal-Kummissjoni Ewropea, b'dan qed iniedi l-ħames sejħiet għall-proposti li ġejjin sabiex jingħataw għotjiet għall-proġetti skont il-prijoritajiet u l-għanijiet definiti fil-Programm ta' Ħidma tal-2018 fil-qasam tan-netwerks tat-telekomunikazzjoni trans-Ewropej fil-Faċilità Nikkollegaw l-Ewropa għall-perjodu 2014-2020. Il-proposti qed jintlaqgħu taħt dawn it-tliet sejħiet: Il-baġit indikattiv totali kkombinat disponibbli għall-proposti magħżula taħt dawn it-tliet sejħiet huwa ta' EUR 10,5 miljun. Qed jintlaqgħu l-proposti wkoll għas-sejħa li ġejja: Il-baġit indikattiv totali disponibbli għall-proposti magħżula taħt din is-sejħa huwa ta' EUR 18,5 miljun. Barra minn hekk, qed jintlaqgħu l-proposti għas-sejħa li ġejja: Il-baġit indikattiv totali disponibbli għall-proposti magħżula taħt din is-sejħa huwa ta' EUR 13 miljun. Id-dokumentazzjoni rispettiva tas-sejħa tinsab fuq is-sit web tat-Telekomunikazzjoni tal-Faċilità Nikkollegaw l-Ewropa: Fid-19 ta' Marzu 2018, il-qorti reġjonali ta' Brno ħarġet id-deċiżjoni Nru KSBR 33 INS 19795/2017-A-22, li, fost affarijiet oħra, skont il-liġi Ċeka (Att Nru 182/2006 dwar il-falliment u proċeduri għall-immaniġġjar ta' dan (l-Att dwar l-Insolvenza), kif emendat): Id-deċiżjoni ħatret ukoll lil Jiřina Lužová, avukat, li l-indirizz irreġistrat tagħha hu Dušní 866/22, 110 00 Prague 1, ir-Repubblika Ċeka, Nru tal-ID: 44686650, bħala l-likwidatur tad-Debitur. Talbiet minn kredituri kif muri fil-kontijiet tad-Debitur għandhom jitqiesu bħala ppreżentati. Il-kredituri se jkunu notifikati b'dan il-fatt individwalment fi żmien 60 jum mid-dikjarazzjoni ta' insolvenza. Id-data ta' skadenza għal dan se tkun it-18 ta' Marzu 2018. Dan l-avviż jikkonċerna l-impriżi li ġejjin: 3i Group plc ("3i", ir-Renju Unit), Hermes GPE LLP, li tappartjeni għall-Hermes Investment Management Group ("Hermes", ir-Renju Unit), 3I, FSI u Hermes jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Scandlines. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Alps Electric Co., Ltd ("Alps", il-Ġappun), Alpine Electronics, Inc. ("Alpine", il-Ġappun). Alps takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll ta' Alpine kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_155_2018.html